Αφού διαβάσετε τις παρακάτω στροφές από τον Εθνικό Ύμνο και αφού παρακολουθήσετε το slideshow, να συζητήσετε στην τάξη πώς συνδέεται ο Εθνικός Ύμνος με τα κείμενα της συστάδας.

## Διονύσιος Σολωμός (1798-1857)

## Ύμνος εις την Ελευθερίαν

Ο Διονύσιος Σολωμός έγραψε αυτό το ποίημα το 1823 και τμήμα του αποτελεί τον Εθνικό Ύμνο της Ελλάδας και της Κύπρου. Αποτελείται από 158 στροφές ή 632 στίχους και αποτελεί τον μεγαλύτερο σε έκταση ύμνο κράτους παγκοσμίως. Με αφορμή τα κείμενα που προηγούνται και την αναφορά που γίνεται σε αυτά στον Εθνικό Ύμνο μπορεί να συνεξετασθεί ο «Ύμνος εις την Ελευθερίαν» του οποίου παρατίθενται οι πρώτες στροφές.

Σε γνωρίζω από την κόψη
του σπαθιού την τρομερή,
σε γνωρίζω από την όψη,
που με βία μετράει τη γη.
Απ’ τα κόκκαλα βγαλμένη
των Ελλήνων τα ιερά,
και σαν πρώτα ανδρειωμένη,
χαίρε, ω χαίρε, Ελευθεριά!
Εκεί μέσα εκατοικούσες
πικραμένη, εντροπαλή,
κι ένα στόμα ακαρτερούσες
ελα πάλι, να σου πη.
Άργειε νάρθη εκείνη η μέρα,
και ήταν όλα σιωπηλά,
γιατί τάσκιαζε η φοβέρα,
και τα πλάκωνε η σκλαβιά.
Δυστυχής! Παρηγορία
μόνη σού έμενε να λες
περασμένα μεγαλεία,
και διηγώντας τα να κλαις.

Πηγή: Άπαντα Σολωμού, τομ. 1, Ιστορικές εκδόσεις Λογοτεχνίας, χ.χ.

###### Το εξώφυλλο της δεύτερης έκδοσης (πρώτη ελληνική έκδοση) του Ὕμνου εἰς τὴν Ἐλευθερίαν του Διονυσίου Σολωμού

###### Στίχοι και μελοποίηση του εθνικού ύμνου της Ελλάδας (Ύμνος εις την ελευθερίαν)

###### Διονύσιος Σολωμός, ο στιχουργός του ποιήματος

###### Νικόλαος Μάντζαρος, ο συνθέτης που μελοποίησε τον ύμνο

###### «Η Ελλάς Ευγνωμονούσα», Θεόδωρος Βρυζάκης

# Οθόνη Βοήθειας

Αφού διαβάσετε τις παρακάτω στροφές από τον Εθνικό Ύμνο και αφού παρακολουθήσετε το slideshow, να συζητήσετε στην τάξη πώς συνδέεται ο Εθνικός Ύμνος με τα κείμενα της συστάδας.

# Καρτέλα Συντελεστών

Τίτλος:

Έκδοση:

Ημερομηνία Δημιουργίας:

Συντελεστές

- Δημιουργία - Παιδαγωγική Σχεδίαση:

- Τεχνική Σχεδίαση - Ανάπτυξη:

Πηγές